Модерните дънки са широки и с висока талия
Начало За теб Модерните дънки са широки и с висока талия
Публикувано от m.atanasova · 31 януари 2019 · 0 коментара
Хитовите модели дънки са широки, с навити крачоли и висока талия
След като цяло лято жените се разхождаха с нарочно накъсани дънки, през есента и зимата е време да заложат на по-топли и елегантни предложения.
Хит са моделите с висока талия, вдъхновени от 80-те. Носят се навити, със загащени тесни блузи и с ярки кецове.
Широките панталони от деним също са на гребена на вълната. Комбинират се с прибрани горни части и стегнати колани, които да подчертават тънката талия.
Предложенията унисекс остават предпочитани от голяма част от жените, за-щото са несравнимо удобни
Дизайнерите ги съчетават с
кецове и вталени къси сака в ярки цветове.
Позабравените напоследък модели чарлстон се завръщат по световните подиуми. Предимството им е, че с тях бедрата изглеждат по-слаби, защото вниманието се насочва към долната част на краката.
Ако харесвате накъсаните дънки, не бива да се безпокоите – те ще присъстват в дамските гардероби дори през студените дни. Новостта е, че долната част на крачолите завършва с нарочно разбридани конци, които висят хаотично и се полюшват при всяко движение.
Дънките по краката постепенно отстъпват водещата си роля. Държите ли да следвате модата, поне временно забравете за тях.
Традиционният цвят на денима остава търсен, както и по-избелелите му варианти.
На гребена на вълната обаче са панталоните в крещящи цветове като ярко синьо, жълто, оранжево, дори фосфоресциращо. Романтичните дами могат да се спрат на пастелни нюанси и да съчетаят дънките с меки якета от екокожа.
Етикети:new · дънки · екокожа · модерни дънки